cyanic-selkie/wikianc huggingface dataset:
Kaarle II (Romania)
Uuteen ja lopulliseen maanpakoon
Kesällä 1940 Romania pakotettiin luovuttamaan ensin Bessarabia ja Pohjois-Bukovina Neuvostoliitolle (28. kesäkuuta) Molotov–Ribbentrop-sopimuksen mukaisesti ja myöhemmin vielä Pohjois-Transilvania Unkarille (30. elokuuta). Kaarle II nimitti kenraali Ion Antonescun pääministeriksi 4. syyskuuta 1940. Antonescu pakotti välittömästi kuninkaan luopumaan kruunusta, ja Kaarlen poika Mikael I kruunattiin jälleen kuninkaaksi 6. syyskuuta. Kaarle pakeni maasta ja asettui viimein asumaan Portugaliin. Hän nai Lupescun heinäkuussa 1947 Rio de Janeirossa.
Kaarle vietti loppuelämänsä maanpaossa ja kuoli Portugalin Estorilissa 1953. Hänen jäännöksenä palautettiin Romaniaan 2003, ja hänet haudattiin uudelleen Curtea de Argeşin luostariin, jossa useimmat Romanian kuninkaat lepäävät.
Elsa Holmsten
Elsa Christina Holmsten-Wacklin (1709 tai 1710 Oulu – 20. lokakuuta 1735 Oulu) oli suomalainen varhainen naisrunoilija.
Elsa Holmsten oli naimisissa vuodesta 1734 postimestari Johan Wacklinin kanssa. Molemmat puolisot olivat kuuluneet yltiöpietisteihin ja lakanneet käymästä ehtoollisella ja jumalanpalveluksissa. Avioliittoon päästäkseen he luopuivat mielipiteistään ja palasivat takaisin valtiokirkon yhteyteen. Elsa Wacklin kuoli jo pari vuoden päästä 1735 vaikeaan synnytykseen.
Elsa Holmsten kirjoitti ruotsin kielellä neljä virttä jotka hänen puolisonsa Johan Wacklin suomensi 1737 ja julkaisi ne arkkiveisuina. Virsistä yksi Kiitos olkoon Jumalalle on mukana myös nykyisessä virsikirjassa (virsi 307).
Toivo Hyyryläinen on kirjoittanut Elsa Holmstenin elämästä Lasimeri-nimisen näytelmän
Ryszard Zub
Ryszard Zub (24. maaliskuuta 1934 Gołogóry – 11. tammikuuta 2015 Padova, Italia ) oli puolalainen miekkailija. Hän sai säilän joukkuekilpailussa hopeaa vuoden 1956 kesäolympialaisissa Melbournessa ja uudelleen vuoden 1960 kesäolympialaisissa Roomassa. Lisäksi hän sai siinä pronssia vuoden 1964 kesäolympialaisissa Tokiossa. Hän osallistui vuonna 1960 Roomassa myös säilän yksilökilpailuun.
Zub muutti vuonna 1968 Italiaan, jossa hän työskenteli valmentajana. Hän kuoli 80-vuotiaana Padovassa 11. tammikuuta 2015.
Patarouva
Patarouva on Pjotr Tšaikovskin kolminäytöksinen ooppera. Sen libreton kirjoitti säveltäjän veli Modest Tšaikovski runoilija Aleksandr Puškinin kirjoittaman lyhyen tarinan pohjalta.
Valamis
Valamis (aiemmin Arcusys Oy) on vuonna 2003 perustettu suomalainen teknologiayritys, joka on erikoistunut digitaaliseen oppimiseen ja työvoiman kehittämiseen. Valamiksen pääkonttori sijaitsee Joensuussa, jonka lisäksi sillä on toimipisteet Helsingissä, Oulussa ja Lappeenrannassa, sekä Venäjän Petroskoissa, Bostonissa Yhdysvalloissa, Saksan Wiesbadenissa, sekä Englannissa, Lontoossa. Valamiksen liikevaihto vuonna 2018 maaliskuun lopussa päättyneellä tilikaudella oli 12 miljoonaa euroa ja työntekijöitä yhtiöllä on yli 180.
Historia
Valamis perustettiin vuonna 2003 nimellä Arcusys.
Vuonna 2008 alkanut lama toi mukanaan haasteita, sillä lähes kaikkien yrityksen asiakkaiden liiketoiminta hiljeni. Yrityksen oli alettava tarkastella toimintaa eri tavalla, ja se päätti tarjota palveluja kaupungeille ja terveydenhuollolle.
Yrityksen toiminta laajeni maantieteellisesti vuonna 2010, kun yritys avasi toimiston Helsinkiin. Saman vuoden lopulla Valamis perusti yksikön myös Petroskoihin. Vuonna 2012 yritys osti oululaisen ohjelmistopalveluyritys Fudeco Oy:n ja laajensi toimintaansa Ouluun. Vuonna 2015 Valamis perusti toimipisteen Lappeenrantaan sekä tytäryhtiön Bostoniin.
Vuonna 2016 yrityksen palvelutarjonta laajeni entisestään sen ostaessa ennakoivaan analytiikkaan erikoistuneen OlapCon Oy:n. Yrityskaupan myötä vuonna 2006 perustetun OlapConin henkilöstö siirtyi osaksi Valamista, kasvattaen yrityksen kokonaishenkilöstömäärän yli 130 ammattilaiseen.
Vuonna 2017 Valamis jatkoi kansainvälistä kasvuaan avaamalla tytäryhtiön Saksan Wiesbadeniin. Myöhemmin samana vuonna yritys perusti toimipisteen myös Englantiin, Lontooseen.
16. toukokuuta 2018 Arcusys vaihtoi nimensä Valamikseksi.
Organisaatio
Valamiksen pääkonttori sijaitsee Joensuussa, jonka lisäksi sillä on toimipisteet Oulussa, Helsingissä, Lappeenrannassa, Petroskoissa, Bostonissa, Lontoossa, Amsterdamissa ja Wiesbadenissa. Toimipisteissä työskentelee yhteensä yli 210 henkilöä. Yrityksen toimitusjohtaja on Jussi Hurskainen ja puheenjohtaja Matti Olavi Kurki.
Talous
Vuonna 2015 yrityksen liikevaihto oli 6 574 000 euroa ja liikevoitto 1 137 000 euroa. Vuonna 2011 vastaavat luvut samassa järjestyksessä olivat 1 039 086 euroa ja 127 878 euroa. Yhtiön omavaraisuus vuonna 2015 oli 48 %.
Vuonna 2017 yrityksen liikevaihto oli 9,8 milj.euroa ja liikevoitto 1,5 milj. euroa. Vuonna 2016 vastaavat luvut samassa järjestyksessä olivat 7,3 milj. euroa ja liikevoitto 0,7 milj.euroa. Yhtiön omavaraisuus vuoden 2017 tilinpäätöksessä oli 47 %. Tytäryhtiöiden nimet ovat Valamis Inc, Valamis Deutschland GmbH, Valamis Learning UK Ltd, Valamis Group Ltd, Valamis Consulting Oy ja OOO Valamis Russia.
Tuotteet ja ratkaisut
Yrityksen päätuote on Valamis-oppimisympäristö. Valamis on avoimen lähdekoodin oppimisratkaisu, joka toimii esimerkiksi ilmiöpohjaisen oppimisen välineenä.
Yritys tarjoaa myös avoimen lähdekoodin ratkaisuja, perustuen erityisesti avoimen lähdekoodin Liferay-portaaliin. Liferay myönsi Valamikselle virallisen Liferay Platina -kumppanuuden, joka on kumppanuustasoista korkein. Valamiksen keskeisiä osaamisalueita ovat myös analytiikkaosaaminen, data science, business intelligence (BI) ja design.
Valamis aloitti vuonna 2015 yhteistyön Yhdysvaltain avaruushallinto NASA:n kanssa. Yhteistyön tarkoituksena on luoda uusi, globaali oppimisympäristö korkeakoulujen opiskelijoille, eri tieteenalojen tutkijoille, astronauteille ja avaruustutkimuksesta kiinnostuneille nuorille. Oppimisympäristöä on alettu testata tutkimus- ja koulutusohjelmassa Epic Challengessa, joka alkoi vuonna 2015 Joensuusta, mutta on levinnyt jo Suomen sisällä useille paikkakunnille. Epic Challenge on koulutusohjelma, jonka avulla eri koulutusalojen ja -tasojen opiskelijat innovoivat muun muassa mahdollisuuksia asuttaa Mars-planeetta. NASA:n vetämä tutkimusohjelma otti Valamis-oppimisalustan käyttöönsä laajetessaan Suomeen, vuonna 2015. Ajatuksena on uudistaa ja laajentaa NASAn Epic Challence -koulutusohjelmaa.
Asiakkaat
Yrityksen pääkohderyhmään kuuluvat keskisuuret ja suuret organisaatiot julkisella sekä yksityisellä sektorilla. Yksityisen sektorin puolella asiakkaisiin lukeutuvat muun muassa NASA Epic Challenge, Phillips-Medisize , THL , Tornator , Liikennevirasto , Puolustusvoimat , Silta Oy ja SOL Palvelut Oy.
Tunnustukset
Vuonna 2018 Valamis nimettiin Gartnerin Market Guide for Corporate Learning Suites -oppaaseen sekä nopeimmin kasvavien yritysten Inc. 5000 -listalle.
Vuonna 2017 Valamikselle (ennen Arcusys) myönnettiin Suomen yrittäjien Valtakunnallinen yrittäjäpalkinto. Valamis saavutti myös kultaa Brandon Hall Groupin vuoden 2017 Excellence Awards -kilpailun Learning Technology -kategoriassa ja pronssia Best Advance in Unique Learning Technology -kategoriassa.
Vuonna 2016 yritys voitti kehittämällään Valamis-oppimisympäristöllä merkittävän Brandon Hall Groupin hopeapalkinnon Best Advance in Unique Learning Technology -kategoriassa.
Valamis (tuolloin Arcusys) listattiin vuonna 2015 Euroopan parhaiden työpaikkojen joukkoon. Great Place to Work Institute listaa sata Euroopan parasta työpaikkaa ja Valamis sijoittui sijalle 30 pk-yritysten sarjassa. Valamis oli listalla mukana myös edellisenä vuonna, jolloin se sijoittui 22. sijalle. Vuonna 2015 tutkimukseen osallistui yli 2300 yritystä 19 Euroopan maasta. Yritys palkittiin vuonna 2015 Great Place to Work -gaalassa Suomen neljänneksi parhaana työpaikkana. Great Place to Work Finland on listannut 13 vuoden ajan Suomen parhaat työpaikat. Valamis on sijoittunut listalle kolmena peräkkäisenä vuonna. Vuonna 2014 yritys sijoittui niin ikään neljännelle sijalle ja vuonna 2013 yhdenneksitoista.
Valamis saavutti Maakunnan Vahvimman Yrityksen tittelin vuonna 2015. Suomen Asiakastiedon kokoama raati valitsin Valamiksen Pohjois-Karjalan Vahvimmaksi Yritykseksi. Palkitut valittiin suomalaisten pk-yritysten joukosta ja valinnat ratkaisi yrityksen pitkäaikainen taloudellinen menestys.
Vuonna 2015 Valamis sijoittui sijalle 21. Deloitten Techonology Fast 50 -listalla. Deloitten Technology Fast 50 Finland -ohjelma listaa 50 nopeimmin kasvanutta teknologiayritystä Suomessa.
Osvald Hedenström
Osvald Adolf Hedenström (27. kesäkuuta 1913 Helsinki – 18. marraskuuta 1998 Turku) oli suomalainen lehtikuvaaja.
Hedenström opiskeli valokuvaajaksi Pietinen Oy:n palveluksessa ja perusti vuonna 1939 Helsingissä yhtiön Hede-Foto, joka siirtyi vuonna 1952 Turkuun. Sotien aikana Hedenström palveli TK-kuvaajana.
Osvald Hedenströmin poika oli valokuvaaja Kaius Hedenström.
Kahvipensaat
Kahvipensaat (Coffea) ovat matarakasvien (Rubiaceae) heimoon kuuluva viljelykasvien suku. Luonnonvaraisena kahvipensaita kasvaa trooppisilla ja subtrooppisilla alueilla Afrikassa, Indonesiassa, Malesiassa ja Madagaskarilla.
Nimi coffea tulee ruotsin kielen vanhasta kahvia tarkoittavasta sanasta coffe. Se puolestaan tulee alun perin arabian kielen sanasta qahwa.
Lajit
Maailmassa on 124 kahvipensaslajia.
Tärkeimmät kaupalliset kahvilajit, joiden pavuista valmistetaan kahvia, ovat arabiankahvi (Coffea arabica) ja kongonkahvi eli robusta (Coffea canephora). Kolmas viljeltävä laji on liberiankahvi (Coffea liberica).
Uhanalaisuus
Maailman villinä kasvavista 124:stä kahvipensaslajista ainakin 75 eli 60 % on eri tavoin uhanalaisia; luku sisältää 13 kriittisesti vaarantunutta ja 40 vaarantunutta lajia. Myös arabica villinä kasvavassa muodossaan kuuluu uhanalaisiin lajeihin, mikäli ilmaston lämpeneminen otetaan huomioon.
35 lajia ei ole uhattuna. 14:n tilanne on tuntematon. Näistä 14:stä tuntemattomasta 9:ää ei ole tavattu vuoden 1940 jälkeen.
Taudit ja tuholaiset
Kahvipensaiden merkittävin tauti on lehtiruoste, jota aiheuttaa Hemileia vastatrix -niminen sieni. Kahvinviljelijöiden toinen merkittävä vastustaja on kahvikuoriainen Hypothenemus hampei, joka syö kahvipuun marjoja.
Sopeutuminen
Kahvin viljelijät pyrkivät sopeutumaan ilmastonmuutokseen siirtymällä ilmastoltaan suopeampiin paikkoihin kuten korkeammalle; muuttamalla viljelytekniikoita kuten kastelua ja varjostusta; kehittämällä uusia lajikkeita tai ottamalla käyttöön uusia lajeja.
Endless Damnation
Endless Damnation on Behemothin ensimmäinen demo, joka on julkaistu vuonna 1992. Yhtyeen keulakuvan Adam Darskin pseudonyyminä toimi vielä tuolloin Holocausto, mutta seuraavan demon ilmestumiseen mennessä hän muutti taiteilijanimensä Nergaliksi.
Demolla soittaa bassoa puolalainen Adam "Desecrator" Malinowski (s. 17. joulukuuta 1977). Hän ei tämän jälkeen ole esiintynyt muilla yhtyeen levytyksillä.
Andrzej Piątkowski
Andrzej Ryszard Piątkowski (22. lokakuuta 1934 Varsova – 11. kesäkuuta 2010 Varsova) oli puolalainen miekkailija. Hän sai hopeaa säilän joukkuekilpailussa sekä vuoden 1956 kesäolympialaisissa Melbournessa että vuoden 1960 kesäolympialaisissa Roomassa. Lisäksi hän sai siinä pronssia Tokion kesäolympialaisissa 1964; siellä hän osallistui myös säilän yksilökilpailuun.
Brooklyn (elokuva)
Brooklyn on vuonna 2015 ensi-iltansa saanut historiallinen draamaelokuva, jonka on ohjannut John Crowley. Sen on käsikirjoittanut Nick Hornby kirjailija Colm Tóibínin samannimisen romaanin pohjalta. Sen pääosissa ovat Saoirse Ronan, Emory Cohen, Domhnall Gleeson, Jim Broadbent ja Julie Walters. Elokuva sijoittuu vuoteen 1952 ja kertoo nuoren irlantilaisnaisen, Eilis Lacey maahanmuutosta Brooklyniin.
Brooklyn sai ensi-iltansa Sundancen elokuvajuhlilla 26. tammikuuta 2015. Elokuva sai kolme Oscar-ehdokkuutta parhaasta elokuvasta, naispääosasta ja sovitetusta käsikirjoituksesta.
Vuonna 2016 Brooklyn äänestettiin BBC:n kyselyssä tämän vuosisadan 50 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Henrik Renqvist
Henrik Renqvist (alk. Heikki Kukkonen, 1. elokuuta 1789 Ilomantsi – 5. marraskuuta 1866) oli suomalainen kirkonmies ja herätysjohtaja, Karjalan rukoilevaisliikkeen perustaja, uskonnollinen kirjailija ja kirjankustantaja. Hän myös suomensi hartauskirjoja ja arkkiveisuja.
Lapsuus ja opinnot
Renqvist oli syntynyt talonpojan Henrik Kukkosen poikana Ilomantsissa. Köyhyyden vuoksi koulunkäynti myöhästyi, ja sotaisat ajat ja uskonnolliset mietiskelyt sitä vielä hidastivat. Ensin Kuopiossa hän sai vaikutuksia herätysliikkeistä ja taloudellista tukea kirjakauppias Pietari Väänäseltä, sitten Turussa herrnhutilaisuudelta. Uskonnollinen murros kehittyi niin rajuksi, että hän joutui mielenhäiriöön mutta toipui siitä, pääsi ylioppilaaksi 1816 ja seuraavana vuonna papiksi.
Pappina ja raittiusmiehenä
pienoiskuva|vasen|100px|Renqvistin kirjoitus Viinan kauhistus Liperin laajassa, huonosti hoidetussa seurakunnassa toimiessaan hän osoitti erinomaista intoa, mutta hänen aiheuttamansa hengellinen levottomuus loukkasi esimiehiä, ja seurauksena oli pitkällinen oikeusjuttu, vuoden virkaero ja sakot. Samalla tarkastusmatkan tehnyt Porvoon piispa Johan Molander siirsi hänet 1826 Svartholman vankilalinnoituksen papiksi, mikä käytännössä tarkoitti vankeutta.
Kustantajana
Renqvist on myös myöhemmin Kustannusosakeyhtiö Otavaa johtaneen Reenpään suvun kantaisä. Suvun kustannustoiminta alkaa kuitenkin jo Henrik Renqvististä, joka oli 1830–40-luvuilla Suomen suurin suomenkielisen kirjallisuuden julkaisija. Kaikkiaan Renqvist painatti noin 60 kirjaa, joista kymmenkunta alkuperäisinä.
Kuninkaiden haudat
Kuninkaiden haudat voi viitata seuraaviin arkeologisiin kohteisiin:
Merikeltatähti
Merikeltatähti eli asterikki (Asteriscus maritimus) on mykerökukkaiskasvilaji, jota viljellään yksivuotisena kesäkukkana. Se esiintyy luonnonvaraisena Lounais-Euroopassa, Luoteis-Afrikassa ja Kanariansaarilla.
Fire Garden
Fire Garden on kitaristi Steve Vain yksi monista soololevyistä. Fire Garden on jaettu kahteen osaan ja se kestää n. 78 minuuttia. Levy julkaistiin 1996.
Eino Suova
Eino Alpo Suova (3. elokuuta 1895 Maaria – 27. syyskuuta 1960 Helsinki) oli suomalainen lehdistöntutkija. Hän oli Yhteiskunnallisen korkeakoulun ensimmäinen lehdistöopin professori 1956–1960. Hän kehitti suomalaista lehdistökoulutusta.
Suova kirjoitti ylioppilaaksi 1914, valmistui filosofian kandidaatiksi 1932 ja väitteli filosofian tohtoriksi 1953. Hän työskenteli vuosina 1915–1930 Turun Sanomissa, muun muassa toimitussihteerinä, vuosina 1931–1932 Turun ylioppilaslehden päätoimittajana ja vuosina 1941–1944 Vapaan Työn päätoimittajana. Vuosina 1933–1939 hän työskenteli Nykysuomen sanakirjan toimitustyössä. Yhteiskunnalliseen korkeakouluun Suova palkattiin aluksi sanomalehtiopin lehtoriksi, ja hänet nimitettiin saman alan dosentiksi vuonna 1954 ja professoriksi 1956.
Suovan puoliso oli vuodesta 1920 päätoimittaja Maija Suova.
Färsaarten miehitys
Färsaarten miehitys (tunnetaan myös nimellä Operaatio Valentine) oli toisessa maailmansodassa brittien suorittama sotilasoperaatio, jossa britit miehittivät Färsaaret estääkseen saksalaisia hyökkäämästä saarille. Operaatio aloitettiin 12. huhtikuuta 1940, jolloin kaksi brittihävittäjää purjehtivat Tórshavnin satamaan. Saaret miehitettiin ja niille rakennettiin linnoituksia saksalaisten hyökkäyksen varalta. Vágariin rakennettiin saarten ainoa lentokenttä vuosina 1942-43. Saksalaiset tekivät saarille useita lentopommituksia mutta eivät koskaan nousseet maihin. Sodan aikana yli 200 färsaarelaista merimiestä saivat surmansa saksalaisten upotettua heidän kalastusaluksiaan pommeilla, sukellusveneillä tai merimiinoilla. Pahin yksittäinen onnettomuus sattui 28. maaliskuuta 1942, kun saksalaiset upottivat kalastusalus Nýggjabergin Islannin lähistöllä, jolloin 21 merimiestä sai surmansa. Britit miehittivät Färsaaria vuoteen 1945 asti, jolloin viimeiset sotilaat poistuivat saarilta syyskuuhun mennessä.
Dionysoksen talo (Pafos)
pienoiskuva|vasen|[[Dionysos, Akme ja Ikarios. Yksityiskohta yhdestä talon lattiamosaiikeista.]] pienoiskuva|vasen|[[Poseidon ja Amymone.]] Dionysoksen talo on ajoitettu roomalaiselle kaudelle 200-luvulle jaa., jolloin Pafos toimi saaren hallintokeskuksena. Sen oletetaan kuuluneen jollekin kaupungin hallitsevan roomalaisen yläluokan edustajalle tai muulle varakkaalle asukkaalle. Talon rauniot sijaitsevat Pafoksen arkeologisen alueen keskiosassa. Suurikokoisen talon pinta-ala on ollut noin neliömetriä. Tästä noin 500 neliömetriä on ollut päällystetty hienoin lattiamosaiikein. Talon keskellä oli atrium-piha, jonka keskiössä oli impluvium. Pääsisäänkäynti oli lounaasta talon eteläpuolelta kulkeneelta kadulta.
Mosaiikkeja oli atriumpihaa kiertäneessä pylväskäytävässä sekä sen ympärillä olleissa huoneissa. Itäsivulla olivat makuu- ja kylpyhuoneet sekä vivarium, ja länsisivulla keittiö ja työpajatilat. Mosaiikit ovat taidokkaita ja monivärisiä, ja esittävät pääasiassa mytologisia aiheita ja metsästyskohtauksia. Useissa mosaiikeissa esiintyvät Dionysos ja viiniin liittyvät aiheet, mistä talo on saanut nimensä. Eräässä Dionysos juo viiniä Akmen ja Ikarioksen seurassa. Muissa mosaiikeissa esiintyvät muun muassa Pyramos ja Thisbe, Poseidon ja Amymone, Apollon ja Dafne, Hippolytos ja Faidra, Ganymedes ja kotka, Narkissos, Dioskuurit sekä neljän vuodenajan allegoriat. Osa mosaiikeista on geometrista kuviointia.
Myös talon seinät on ollut koristeltu geometrisin ja kukkakuvioinnein.
Vitisoihtu
Vitisoihtu eli valkosoihtu (Asphodelus albus) on monivuotinen ruohokasvi soihtukasvien (Asphodelaceae) heimon alaheimossa Asphodeloideae (aiemmin heinäpuukasvien Xanthorrhoeaceae heimossa). Lajia viljellään perennana eli monivuotisena koristekasvina. Vitisoihtu on kotoisin Espanjasta, Italiasta ja Ranskasta.
Tätä tummanvihreälehtistä vaaleakukkaista kasvia kasvoi antiikin taruston mukaan manalan niityillä. Kukat ilahduttivat kuolleiden sieluja. Kreikkalaiset omistivat kasvin kasvuvoiman jumalattarelle Demeterille ja hänen tyttärelleen Persefonelle, roomalaiset Saturnukselle. Myytit kertovat asphodeluksen mukuloita käytetyn kuolleiden ravintona Haadeksessa. Nälänhätien aikoihin niitä söivät myös elävät. Mukuloiden uskottiin parantavan myrkytyksiä. Kukkatertut olivat jumalkuvien koristeita (hastula regia). Välimeren maissa asphodeluksella ilmaistaan surua vielä tänäkin päivänä. Kansanuskomuksissa kasvin arvellaan karkottavan pahoja henkiä.
Boris Melnikov
Boris Borisovitš Melnikov (16. toukokuuta 1938 Leningrad – 5. helmikuuta 2022 Pietari ) oli Neuvostoliittoa edustanut miekkailija. Hän kilpaili vuoden 1964 kesäolympialaisissa Tokiossa ja oli siellä mukana voittamassa kultaa säilän joukkuekilpailussa. Hän voitti säilän joukkuemaailmanmestaruuden 1965 ja 1967. Porto Alegren universiadeissa 1963 hän saavutti hopeaa säilän joukkuekilpailussa ja pronssia henkilökohtaisessa kilpailussa.
The Great Gatsby – Kultahattu
The Great Gatsby – Kultahattu on vuonna 2013 ensi-iltansa saanut Baz Luhrmannin ohjaama romanttinen draamaelokuva. Elokuva perustuu F. Scott Fitzgeraldin romaaniin Kultahattu vuodelta 1925. Elokuvan pääosissa ovat Leonardo DiCaprio, Tobey Maguire, Carey Mulligan, Joel Edgerton, Isla Fisher, ja Jason Clarke. Elokuvan ensi-ilta oli Suomessa 17. toukokuuta 2013.
Elokuva palkittiin parhaan puvustuksen ja lavastuksen Oscar-palkinnoilla vuonna 2014.
I Believe I Can Fly
I Believe I Can Fly on yhdysvaltalaisen laulaja-lauluntekijä R. Kellyn 26. marraskuuta 1996 julkaistu kappale, joka kuuluu myös Space Jam -elokuvan soundtrackille. Genreltään I Believe I Can Fly on R&B:tä, soulia ja gospelia. Kappaleen on tehnyt Kelly itse.
Kappale on R. Kellyn tunnetuin kappale, ja siitä on tehty monia erilaisia versioita ja parodioita. Singlelistojen kärkeen I Believe I Can Fly nousi yhdeksässä maassa. Rolling Stonen historian 500 parasta musiikkikappaletta käsittävällä listalla I Believe I Can Fly oli sijalla 406.
Isham Jones
Isham Jones (1894–1956) (lausutaan [ˈaɪʃəm]) oli yhdysvaltalainen muusikko, säveltäjä ja orkesterinjohtaja. Hänen yhtyeensä oli yksi 1920- ja 1930-luvun suosituimpia tanssiorkestereita Yhdysvalloissa. Jones sävelsi muun muassa tunnetut kappaleet ”It Had to Be You”, ”On the Alamo” ja ”There Is No Greater Love”. Hänen vuosina 1932–1936 johtamastaan big bandistä tuli myöhemmin Woody Hermanin ensimmäinen oma orkesteri.
Isham Jonesin isä soitti viulua ja opetti poikaansakin soittamaan. Jones soitti lapsena paikallisen metodistikirkon yhtyeessä ja harjoitteli soittamista myös töissään hiilikaivoksen muulinohjaajana. Hän sai myös yksityisopetusta saksofonin ja pianon soittoon. Hänen ensimmäinen julkaistu sävellyksensä oli ”Midsummer Evenings” vuodelta 1906.
Ensimmäisen oman yhtyeensä Jones perusti 18-vuotiaana. Vuonna 1915 Jones muutti Chicagoon, missä hän johti ensin saksofonistina trioa ja myöhemmin isompaa orkesteria. He esiintyivät muun muassa Mahoney’s Club -yökerhossa ja Green Mill Jazz Clubilla sekä pitkän aikaa Hotel Shermanissa, josta tuli myöhemmin tärkeä jazzkerho nimeltä College Inn. Hänen yhtyeensä nauhoitti Chicagossa levy-yhtiö Brunswickille. Kymmenvuotisen Chicagon-uransa aikana he nauhoittivat muun muassa hitin ”Wabash Blues”. Vuonna 1924 yhtye muutti Yhdysvalloissa ja Englannissa tehdyn kiertueen jälkeen New Yorkiin.
Jonesin lopetettua orkesterinjohtajana vuonna 1936 hänen paikkansa otti laulaja Woody Herman. Jones perusti vielä 1940-luvulla uuden yhtyeen, mutta ei saavuttanut enää samanlaista suosiota kuin aiemmalla kokoonpanollaan. Hän kuoli Hollywoodissa, Floridassa vuonna 1956.
Purjehdus kesäolympialaisissa 1980
75px|right|Purjehdus thumb|175px|right|Olympiapurjehduskeskus Tallinnan Piritassa.Moskovan vuoden 1980 kesäolympialaisten purjehduskilpailut järjestettiin 22. heinäkuuta – 1. elokuuta 1980 Virossa Tallinnanlahden olympiapurjehduskeskuksessa Piritassa. Laji oli olympialaisten ohjelmassa 17. kertaa. Mukana oli 156 osanottajaa 23 maasta. Tapahtumia oli kuusi.
Tallinnan valmistautuminen kisoihin
Kun Moskova sai järjestääkseen kesäolympialaiset, purjehdusregatta päätettiin järjestää Tallinnassa. Tallinnassa aktiivinen toimija regatan saamisessa kaupunkiin oli kaupunginjohtaja Ivar Kallion ja urheilujohtaja Raymond Hallik. , Kisajärjestelyt käynnistivät Tallinnassa merkittäviä rakennusinvestointeja, jotka tehtiin vuosina 1971-1979. Osa investoinneista tehtiin jo ennen kuin Kansainvälisen olympiakomitean (KOK) päätös vuoden 1980 kesäolympialaisista oli tehty. Uusia tallinnalaisrakennuksia olivat mm. 314-metrinen Tallinnan televisiotorni, kulttuuri- ja urheilukeskus Linnahall eli Kaupunginhalli, Olümpia-hotelli, Postitalo, Tallinnan lentoaseman matkustajaterminaali, nelikilometrinen Piritan nelikaistainen rantatie ja rantabulevardi sekä urheilua varten olympiapurjehduskeskus ja urheilijoiden olympiakylä, nykyinen Pirita Spa -hotelli. Vanhakaupunki eli Toompea sai myös kohennusta sodan jälkeen tapahtuneen rappeutumisen jälkeen. Lisäksi Tallinnan kaupunki joutui kehittämään kunnallisteknistä infraa, kuten jätteiden käsittelyä. Kilpailuareenana olleella Tallinnanlahdella ei haluttu näyttää mahdollisia jätteiden käsittelyongelmia. , ,
Piritan alueen olympiapurjehduskeskus oli maa-alueeltaan 193 000 m². Sen suunnittelijoina olivat Henno Sepmann, Peep Kani, Ants Raid ja Himm Looveer.
Kisojen avajaiset
Kisojen olympiasoihtu saapui 19. heinäkuuta Tallinnaan Baltian asemalle, josta virolaisedustajat juoksivat soihdun Raatihuoneentorille. Seuraavana päivänä soihdun matka jatkui Piritalle olympiapurjehduskeskukseen, jossa soidun sytytti jääpurjehtija silloin 17-vuotias Vaiko Vooremaa. Yhdysvaltain johtaman olympiaboikotin johdosta regattaan osallistui urheilijoita 23 maasta. Niistä kuusi maata eli Alankomaat, Espanja, Irlanti, Italia, Sveitsi ja Tanska kilpailivat olympialipun alla. Neljä näistä maista eli Espanja, Irlanti, Italia ja Sveitsi eivät osallistuneet avajaisiin.
Muu toiminta
Kisojen ollessa poikkeuksellisen lähellä Suomea suomalaisveneilijät saivat mahdollisuuden tulla omilla veneillään yli Suomenlahden. Purjehtijoiden satamana oli Kirovin kalastuskolhoosin satama Miidurannassa. Sieltä oli purjehtijoille varattu 200 venepaikka, joista suomalaiset olivat saaneet kaikkiaan 98. Muita veneilijöitä tuli Ruotsista ja Länsi-Saksasta. Suomalaiset tulivat kahdessa ryhmässä niin, että kunkin ryhmän oleskelu kesti viikon.
Pierluigi Chicca
Pierluigi Chicca (22. joulukuuta 1937 Livorno – 18. kesäkuuta 2017 Rooma ) oli italialainen miekkailija. Hän saavutti säilän joukkuekilpailussa olympiapronssia Roomassa 1960 ja olympiahopeaa sekä Tokiossa 1964 että Méxicossa 1968. Roomassa ja Tokiossa hän osallistui lisäksi säilän yksilökilpailuun. MM-kilpailuista Chicca saavutti säilän joukkuekilpailun hopeaa vuonna 1965.
Purjehdus kesäolympialaisissa 1980
Muu toiminta
Poliittisesti virolaispakolaiset, erityisesti Ruotsissa, kävivät julkisuuspeliä, koska heidän näkökulmastaan kisat pidettiin miehitetyssä maassa, jonka vuoksi KOK:n ei olisi heidän mukaansa saanut myöntää kisoja kyseiseen paikkaan. Pakolaisten kirjoittelu ei esim. Suomessa kuitenkaan yltänyt suomalaislehtiin.
KK Olimpija
KK Olimpija on slovenialainen koripalloseura. Joukkue on Slovenian suurseura ja on hallinnut Slovenian liigaa 2000-luvulla. Joukkue on silti voittanut Adrianmeren liigan ainoastaan kerran. Seuran paras saavutus Euroliigassa on vuodelta 1997, jolloin se sijoittui kolmanneksi.
Historia
Koripalloseura perustettiin vuonna 1946 osana Svoboda-urheiluseuraa. Saman vuoden lopulla nimeksi vaihdettiin Enotnost, joka oli seuralla aina vuoteen 1954 asti. Tällöin nimeksi vaihdettiin AŠK OLIMPIJA. Ensimmäisen Jugoslavian mestaruuden joukkue voitti vuonna 1957. Union Olimpija voitti vielä viisi mestaruutta ennen kuin Slovenia itsenäistyi. Kun Jugoslavia kaatui, kaatui myös sen korkeatasoinen koripallokulttuuri, jolloin Slovenian piti viedä koripalloaan eurooppalaisempaan suuntaan. Maan itsenäistyessä alkoikin seuran kultakausi, kun joukkue voitti seitsemän liigamestaruutta ja -cupia 1990-luvulla. Paras kansainvälinen menestys osui vuoteen 1994, kun joukkue voitti Saporta Cupin finaalissa Taugres Vitorian. Vuonna 1997 joukkue pääsi Euroliigan final fouriin, jossa se hävisi kuitenkin kauden voittaneelle Olympiakosille.
Joukkue on käyttänyt sponsorinimiä vuodesta 1976 lähtien. Vuosina 1997–2017 sen sponsorinimi oli Union Olimpija.
Westland Whirlwind (hävittäjälentokone)
Se ehti osallistua taisteluun Britanniasta. Moottorina oli kaksi 765 hevosvoiman Rolls-Royce Kestrel -moottorista kehitettyä Peregrine I -V-moottoria, jotka mahdollistivat 589 km/h huippunopeuden. Koneen valmistuessa kesällä 1940 nopeus oli kohtuullisen hyvä, ja jokseenkin vastaava kuin Supermarine Spitfirellä.
Konetyyppiä valmistettiin vain 112 kappaletta. Moottorin lastentaudit lyhensivät muutoin mainiona pidetyn hävittäjän käyttöikää. Laskeutuessa suuri kiitoratavaatimus rajoitti käyttöä Britannian lyhyillä nurmikentillä.
Ilmataisteluista selviytyneet lentokoneet muunnettiin Whirwind Mk I A -tyypin hävittäjäpommittajiksi. Enimmäispommikuorma oli kuitenkin vain 454 kg. Ampuma-aseistuksena oli neljä 20 mm Hispano -tykkiä koneen keulassa.
Marie Poissonnier
Poissonnier sijoittui 12:nneksi Maebashin MM-hallikilpailuissa 1999 tuloksella 420 cm ja 15:nneksi Tukholman EM-hallikilpailuissa 1996 tuloksella 360 cm. Ulkoratojen arvokilpailuissa hän ei selviytynyt kertaakaan loppukilpailuun. Sydneyn 2000 olympialaisissa hän karsiutui tuloksella 415 cm, Münchenin EM-kilpailuissa 2002 tuloksella 415 cm, Pariisin MM-kilpailuissa 2003 tuloksella 435 cm ja Ateenan 2004 olympialaisissa tuloksella 400 cm.
165-senttinen Poissonnier voitti seiväshypyssä Ranskan mestaruuden vuonna 2002. Hän paransi Ranskan ennätystä sisäradoilla 11 kertaa vuosina 1996–2001 ja ulkoradoilla yhdeksän kertaa vuosina 1997–2002. Vuonna 2001 hän hyppäsi viimeisimmän sisäratojen Ranskan ennätyksensä 435 cm ja maaliskuussa 2003 uransa parhaan sisäratatuloksen 440 cm. Ulkoradoilla hän hyppäsi Ranskan ennätyksen viimeisen kerran heinäkuussa 2002; tulos oli 446 cm.
Palikir
Palikir on ollut Mikronesian liittovaltion pääkaupunki vuodesta 1989 alkaen. Sen asukasluku vuonna 2012 oli noin 7 700.
Kaupunki sijaitsee Pohnpein saarella sisämaassa, saaren luoteisosassa. Läheinen rannikkokaupunki Kolonia on saaren toinen asutuskeskus. Pohnpein kansainvälinen lentoasema sijaitsee noin 9 kilometrin päässä kaupungista koilliseen.
Yhdenmuotoisuus
pienoiskuva|280px|Kuviot, jotka ovat samanvärisiä, ovat keskenään yhdenmuotoiset eli samanmuotoiset, mutta eri kokoiset.Yhdenmuotoisuus geometrisilla tasokuvioilla tai kappaleilla tarkoittaa lyhyesti sitä, että ne ovat saman muotoisia, mutta koko voi olla eri. Toisin sanoen kaksi kuviota ovat yhdenmuotoiset jos ja vain jos ne voidaan muuntaa toisikseen translaatioiden, rotaatioiden, peilausten ja homotetian avulla.
Yhdenmuotoisten tasokuvioiden niitä sivuja, jotka näiden geometristen operaatioiden seurauksena muuntuvat toisikseen, kutsutaan vastinsivuiksi. Keskenään yhdenmuotoisilla kuvioilla kaikkien vastinsivujen pituuksien suhde on sama luku. Tätä vastinsivujen pituuksien suhdetta kutsutaan mittakaavaksi.
Erityisesti monikulmioilla määritellään vastaavasti vastinkulmat.
Leónin kuningaskunta
Kuningaskuntien keskinäiset riidat hyödyttivät muita ja Navarran Sancho III Suuri (1000–1035) valloitti Kastilian 1020-luvulla ja Leónin viimeisenä elinvuonnaan, jättäen Galician itsenäiseksi. Sancho III Suuren kuoleman jälkeen hänen poikansa Fernando peri Kastilian kreivikunnan ja valloitti 1037 Leónin ja Galician. Fernando hallitsi maita Leónin Ferdinand I:nä lähes kolmekymmentä vuotta, kuolemaansa 1065 asti.
Yhdenmuotoisuus
Esimerkiksi 1. Ympyrät ovat keskenään aina yhdenmuotoisia.
Leónin kuningaskunta
Vauraudella tuettiin Clunyn luostaria, jonne apotti Hugh (k. 1109) rakennutti valtavan kirkon. Apostoli Jaakob vanhemman hauta Santiago de Compostelassa houkutteli pyhiinvaeltajia, ja reitin varrelle rakennettiin mahtavia romaanisia kirkkoja.
Yhdenmuotoisuus
Esimerkiksi 2. Monikulmiot ovat keskenään yhdenmuotoisia, jos niiden vastinkulmat ovat yhtä suuria ja vastinsivujen väliset suhteet ovat yhtä suuria.
Leónin kuningaskunta
Alfonso VI:n Toledon valloitus 6. toukokuuta 1085 oli ensimmäinen suuri virstanpylväs reconquistassa eli Iberian niemimaan takaisinvaltauksessa. Kristityt arabit saapuivat Al-Andalusista pohjoiseen autioille rajamailla ja toivat muassaan visigoottien ja klassisen kulttuurin sivistyksen jäänteet. Tällöin syntyi idea reconquistasta, ristiretkestä etelän islamilaista Espanjaa vastaan. Toledon jälkeen tavoite muuttui rahavaatimuksista kohti aluevalloituksia. Kuninkaat käyttivät itsestään usein keisarin tai koko Espanjan kuninkaan nimeä.
Yhdenmuotoisuus
Esimerkiksi 3. Yhtenevät kuviot (ks. yhtenevyys) ovat aina myös yhdenmuotoisia. Yhtenevyys voidaan katsoa yhdenmuotoisuuden erityistapaukseksi, jossa mittakaava on tasan yksi.
Leónin kuningaskunta
Atlantin rannikon kreivikunta itsenäistyi Portugalin kuningaskunnaksi vuonna 1139. León ja Kastilia irtautuivat jälleen toisistaan 1157, kun Alfonso VIII:n tappio heikensi Kastiliaa. Leónia hallitsivat jälleen omat kuninkaansa, Ferdinand II (1157–1188) ja Alfonso IX (1188–1230). León valloitti merkittäviä alueita Extremadurassa.
Kastilian Ferdinand III yhdisti maat jälleen 1230. Kastilian myöhemmätkin kuninkaat käyttivät Leónin kuninkaan arvonimeä korkeampana tittelinä, mutta kulttuuri oli etupäässä kastilialaista. Asturian-leónin kieli korvautui vähitellen kastilialla. León säilyi jossain määrin itsehallinnollisena 1300-luvun ensimmäiselle puoliskolle asti.
Amerikanpelikaani
Amerikanpelikaani (Pelecanus erythrorhynchos) on pohjoisamerikkalainen pelikaanilintu. Sen esiintymisalue käsittää Kanadan eteläosan British Columbiasta Ontarion lounaisosiin, sekä Yhdysvaltain läntisen puoliskon Luoteis-Kaliforniasta Minnesotan lounaisosaan ja sieltä Texasin kaakkoisosiin. Talvet se viettää Atlantin ja Tyynenmeren rannikoilla Yhdysvalloista Costa Ricaan. Johann Friedrich Gmelin kuvaili lajin holotyypin Hudsoninlahdelta ja New Yorkista vuonna 1789.
Elisabet Ranskalainen (1602–1644)
Elisabet Bourbon (1602–1644) oli ranskalainen prinsessa, josta tuli Filip IV:n ensimmäisenä puolisona Espanjan kuningatar.
Elisabet oli Ranskan kuninkaan Henrik IV:n ja Maria de’ Medicin tytär. Hän meni naimisiin Filipin kanssa vuonna 1615. Elisabetin kuolemaan 1644 asti kestäneestä liitosta syntyi kahdeksan lasta. Näistä kuusi kuoli aivan pieninä, ja viides lapsi, kruununperijä Baltasar Carlos, menehtyi 16-vuotiaana 1646. Ainoastaan ensimmäisen liiton nuorin lapsi, tytär Maria Teresa selvisi aikuisikään ja meni myöhemmin naimisiin Ranskan aurinkokuninkaan Ludvig XIV:n kanssa.
Kaitila
Kaitila on sukunimi, joka on muun muassa seuraavilla suomalaisilla henkilöillä:
Sanan muita merkityksiä:
Silvano Simeon
thumb|200px Silvano Simeon (27. lokakuuta 1945 – 12. joulukuuta 2010 ) oli italialainen yleisurheilija. Hänen päälajinsa oli kiekonheitto.
Simeon sijoittui kiekonheitossa kuudenneksi Budapestin EM-kilpailuissa 1966 tuloksella 55,96 m. Münchenin 1972 olympialaisissa hän sijoittui kymmenenneksi tuloksella 59,34 m. Rooman EM-kilpailuissa 1974 hän oli neljästoista tuloksella 56,14 cm ja Prahan EM-kilpailuissa 1978 kahdestoista tuloksella 59,16 m.
Simeon voitti kiekonheiton Italian mestaruuden kymmenen kertaa eli useammin kuin kukaan muu Adolfo Consolinia lukuun ottamatta. Hänen mestaruusvuotensa olivat 1966–1967, 1969–1974, 1977 ja 1979. Italian ennätystä hän paransi yhdeksän kertaa. Milanossa 16. huhtikuuta 1967 hän paransi ennätystä kolme kertaa – edellinen ennätys oli Adolfo Consolinin yli 11 vuotta aiemmin heittämä 56,98 m. Livornossa 14. toukokuuta 1967 hänestä tuli ensimmäinen italialainen 60 metriä ylittänyt kiekonheittäjä tuloksellaan 61,72 m. Vuonna 1972 Simeon paransi ennätystä kahdesti ja vuonna 1973 kerran lukemiin 63,86 m. Vuonna 1975 hän menetti ennätyksen Armando De Vincentisille, joka paransi sitä vielä Roomassa 27. toukokuuta 1976, mutta tuossa samassa kilpailussa Simeon otti ennätyksen takaisin nimiinsä heittämällä ensin tuloksen 64,96 m ja sen jälkeen 65,10 m. Ennätys pysyi hänen nimissään helmikuuhun 1984 saakka.
The Miracle
The Miracle on brittiläisen Queen-yhtyeen kolmastoista studioalbumi ja ensimmäinen kolmeen vuoteen. Se julkaistiin toukokuussa 1989. Levyltä julkaistiin viisi singleä, kaikki vuonna 1989. Singlet olivat "I Want It All", "Breakthru", "The Invisible Man", "Scandal" ja "The Miracle". Niistä "I Want It All" nousi brittilistan kolmoseksi. Albumi myi platinaa Britanniassa ja Suomessa sekä kultaa Yhdysvalloissa.
Levy on Innuendon lisäksi ainoa, jossa kaikkien kappaleiden tekijöiksi on ilmoitettu koko yhtye tekijänoikeusasioiden takia sekä osittain myös siksi, että yksittäiset ideat kappaleisiin lähtivät aina joltain jäseneltä, mutta lopulta kukin osallistui kunkin kappaleen luontiprosessiin. Tämä näkyy osittain myös levyn kansikuvassa, jossa yhtyeen jäsenten päät on yhdistetty yhdeksi nelikasvoiseksi, suureksi pääksi kuvamanipuloinnin keinoin.
Kappaleet
CD-julkaisussa myös: <li> <li> <li> </ol> Hollywood Recordsin CD-julkaisussa (1991) myös: <li> </ol>
Julkaisut
Albumi julkaistiin CD-levynä, vinyylilevynä ja C-kasettina Britanniassa 22. toukokuuta 1989 ja Yhdysvalloissa 6. kesäkuuta 1989. Englannissa julkaisu nousi parhaimmillaan myyntilistan kärkeen ja oli listoilla yhteensä 37 viikkoa myyden platinaa. Yhdysvalloissa albumi oli parhaimmillaan 24. sijalla ja oli listoilla yhteensä 14 viikkoa myyden kultaa.
Vuonna 1991 Hollywood Records julkaisi CD-levyn uudelleen Yhdysvalloissa uuden bonuskappaleen kera. Vuonna 2001 albumi julkaistiin Japanissa remasteroituna CD-levynä japanilaisin kansitekstein. Remasteroitu japanilainen versio julkaistiin uudelleen vuonna 2004 Japanissa ja Euroopassa.
Pisamapelikaani
Pisamapelikaani (Pelecanus philippensis) on eteläaasialainen pelikaanilintu. Sen esiintymisalue käsittää nykyisin enää vain Sri Lankan, Intian kaakkoisosan ja Kambodžan, sekä luultavasti myös Sumatran. Laji oli ennen yleinen kaikkialla Etelä-Aasiassa, ja vaeltelevia yksilöitä tavataan edelleen laajalla alueella. Kanta on suojelutoimien ansiosta elpynyt viime vuosina. Johann Friedrich Gmelin kuvaili lajin holotyypin Filippiineiltä vuonna 1789.
Julie Vigourt
Julie Vigourt (s. 19. lokakuuta 1979 Mâcon, Saône-et-Loire, Ranska) on entinen ranskalainen seiväshyppääjä.
Vigourt teki seiväshypyssä Ranskan ennätyksen 402 cm toukokuussa 1996. Uransa parhaan tuloksen 430 cm hän hyppäsi heinäkuussa 2002. Sisäradoilla hänen paras tuloksensa oli 410 cm. EA Mâconia edustanut 163-senttinen Vigourt ei voittanut urallaan kertaakaan Ranskan mestaruutta. Hän edusti Ranskaa kahdessa maaottelussa.
Kuninkaiden haudat (Pafos)
Kuninkaiden haudat on nimitys, jota käytetään eräästä antiikin aikaisen hautausmaan arkeologisesta alueesta Páfoksen kaupungissa Kyproksella. Nimitys on peräisin siitä, että hautausmaalle haudattiin antiikin Pafoksen kaupungin virkamiehiä ja muuta yläluokkaa hellenistisellä ja roomalaisella kaudella. Haudat ovat osa Pafoksen arkeologisia alueita, jotka ovat yhdessä Unescon maailmanperintökohde.
Historia
Haudat ajoittuvat hellenistiselle ja roomalaiselle kaudelle 300-luvulta eaa. alkaen. Ne eivät ole tyyliltään kyproslaisia, vaan ovat saaneet vaikutteensa mahdollisesti Aleksandriasta. Hautoihin on oletettavasti haudattu saarta hallinneiden Ptolemaiosten lähettämät Kyproksen hallitsijat, joiden keskuspaikka Pafos oli, sekä kaupungin muuta yläluokkaa. Vainajat eivät siis olleet varsinaisesti kuninkaita, sillä Kyproksen omat vanhat kuninkuudet ja kuningaskunnat oli tuossa vaiheessa jo lakkautettu, mutta ainakin osa kuului Ptolemaiosten kuninkaalliseen sukuun. Tämä varmistui vuonna 2017, jolloin löydettiin Ptolemaios Eupatorin haudaksi tunnistettu hautakammio.
Haudat
Kuninkaiden haudat muodostavat erillisen arkeologisen alueen noin 1,5 kilometriä pohjoiseen Nea Pafoksen varsinaisesta arkeologisesta alueesta. Tunnetuimpia hautoja on yhteensä kahdeksan. Ne kaikki koostuvat kallioon maanpinnan alapuolelle hakatuista peristyylipihoista, joiden sivuilla on samoin kallioon hakattuja hautakammioita. Pihoille johtaa portaat, jotka myös on kaiverrettu kallioon. Peristyylin pylväät edustavat doorilaista tyyliä ja hautojen julkisivut jäljittelevät muutoinkin temppeliä triglyfeineen ja metooppeineen.
Alphonzo Bell
Alphonzo Edward Bell, Sr. (s. 29. syyskuuta 1875 Bell, Kalifornia, Yhdysvallat – 27. joulukuuta 1947 Los Angeles, Kalifornia) oli yhdysvaltalainen tennispelaaja, yritysjohtaja ja sijoittaja.
Bell saavutti St. Louisin olympialaisissa 1904 hopeaa nelinpelissä Robert LeRoyn kanssa ja pronssia kaksinpelissä.
Herra MC
Herra MC  on rap-artisti Leijonan ensimmäinen studioalbumi. Se julkaistiin vuonna 2002. Albumi voitti Radiomafian viikon demo-kilpailun.
Afroditen pyhäkkö (Pafos)
Afroditen pyhäkkö (joskus Afroditen temppeli) oli antiikin aikainen Afroditelle omistettu pyhäkkö, joka sijaitsi Palaipafoksessa Kyproksen saarella. Sen rauniot ovat osa Palaipafoksen arkeologista aluetta, joka sijaitsee lähellä nykyistä Koúklian kylää. Se on Nea Pafoksen ohella osa Unescon maailmanperintökohdetta nimeltä Pafos.
Historia
pienoiskuva|vasen|upright=0.8|Piirros keisari [[Caracallan aikaisesta rahasta (100/200-luvun jaa. vaihde), jossa on kuvattu Pafoksen Afroditen pyhäkkö.]]
Ajan kuluessa paikan kultti yhdistettiin Afroditeen, jonka kultti saarella saattoi olla foinikialaista tai muuta seemiläistä alkuperää (Astarte/Ishtar). Palaipafoksessa jumalattaresta käytettiin yksinkertaisesti nimitystä Wanassa, ”Kuningatar”. Varhaisin maininta pyhäköstä on Homeroksen Odysseiassa. Palaipafos säilyi koko Kyproksen merkittävimpänä kulttipaikkana geometriselta kaudelta klassisen kauden lopulle saakka. Pyhäkköalueella kerrotaan harjoitetun jonkinlaista temppeliprostituutiota.
Palaipafos säilyi pyhäkön ansiosta merkittävänä paikkana senkin jälkeen, kun varsinainen kaupunki siirrettiin Nea Pafokseen nykyisen Páfoksen kaupungin paikalle 300-luvun eaa. lopulla. Tämän jälkeen pyhäkköön liittyi vuotuinen juhla, jonka aikana kansa siirtyi kulkueessa Nea Pafoksesta Palaipafokseen. Roomalaisella kaudella paikka oli Kyproksen liiton (Koinon Kypriōn) keskuspaikka. Pyhäkkö tuhoutui maanjäristyksessä vuonna 66/67 jaa. Keisari Vespasianus rakennutti sen uudelleen tämän jälkeen. Pyhäkkö hylättiin 300-luvulla jaa. kristinuskon nousun myötä. Keskiajan kuluessa sen kiviä uudelleenkäytettiin lähistön kylien taloissa.
Pyhäkköalueen ja koko Palaipafoksen arkeologiset tutkimukset alkoivat vuonna 1887. Britit suorittivat alueen ensimmäiset järjestelmälliset arkeologiset kaivaukset vuosina 1950–1955. Kaivauksia ovat jatkaneet saksalaiset ja sveitsiläiset 1960-luvulta lähtien. Kaivaukset alueella jatkuvat edelleen.
Rakennukset ja löydökset
Afroditelle omistettu pyhäkkö sijaitsi Palaipafoksen lounaisosassa. Pyhäkön rakennusjäänteet voidaan jakaa kahteen osaan ja rakennusvaiheeseen. Eteläisimpänä sijaitsevat paikan varhaisimman pyhäkön jäänteet myöhäiseltä pronssikaudelta eli mykeneläiseltä kaudelta (Pyhäkkö I), ja heti sen pohjoispuolella roomalaisella kaudella rakennetun pyhäkön jäänteet (Pyhäkkö II). Pyhäköstä on säilynyt vain vähän, ja suurin osa jäänteistä on peräisin vaiheesta II.
Indravarman I
Indravarman I oli khmerien valtakunnan kuningas n. 877–889. Indravarman I:n aikana valtakunta laajeni nykyistä Kambodžaa suuremmalle alueelle.
Indravarman I kehitti valtakunnan keinokastelujärjestelmää ja rakennutti Preah Kon ja Bakongin temppelit.
Afroditen pyhäkkö (Pafos)
Rakennukset ja löydökset
Pyhäkkö I koostuu temenos-alueesta, joka oli aidattu suurilla kalkkikivikappaleilla. Pyhäkköön kuului myös rakennelma, jossa oli jumalattaren kulttikuva. Rakennusvaihe on säilynyt huonosti. Sen muurista on säilynyt lähinnä länsi- ja eteläosaa.
Pyhäkkö II rakennettiin myöhemmin ja uudelleen maanjäristyksen jälkeen roomalaisella kaudella ensimmäisen vuosisadan eaa. lopulla tai 100-luvun eaa. alussa. Pyhäkkö koostui suurikokoisesta pihasta, jolla oli rakennukset pohjois-, itä- ja eteläsivuilla. Rakennuskokonaisuus oli suunnilleen neliön muotoinen, ja sen sivut olivat noin 90 metriä. Pyhäkkö esiintyy usein rahoissa eriintyisesti Rooman keisariajalla. Tätä kautta sen ulkonäköä on pyritty rekonstruoimaan.
Pyhäkön II pohjois- ja eteläsivuilla oli stoat eli pylväshallit. Niiden välissä pihan itäsivulla oli useita pienempiä rakennuksia, jotka vaikuttavat olleen myöhemmin lisättyjä stoia varhaisempia. Ei tiedetä, oliko pyhäkköpihan länsisivulla muuri.
pienoiskuva|upright|Afroditen kulttikuvana toiminut musta kivenlohkare. Pyhäkössä ollut Afroditen kulttikuva oli muinainen ja ilmeisesti foinikialaista alkuperää. Se koostui pelkästä mustasta pyramidinmuotoisesta kivestä, toisin sanoen se oli anikoninen, ei tyypilliseen tapaan antropomorfinen. Kulttikuva on Kyproksen museossa Nikosiassa. Muita alueen löytöjä on Páfoksen arkeologisessa museossa.
Amager Islanders
Amager Islanders on tanskalainen jääkiekkoseura, joka on perustettu vuonna 1964 nimellä Amager SIK, ja se on vaihtanut nimeään useampia kertoja. Sen kotihalli on Kastrup Skøjtehal, jonne mahtuu yli 1400 katsojaa. Nimellä Tårnby Boldklub seura pelasi kauden 1971–1972 maan pääsarjassa. Vuodesta 2001 seura toimi nimellä Ama'r Jets, vuodesta 2009 se oli Amager Ishockey, ja nykyisen nimensä seura otti vuonna 2016.
Suffer to Abuse
Suffer to Abuse on Rotten Soundin yhdeksäs EP-levy, joka julkaistiin 18. huhtikuuta 2018. Helmikuussa 2018 albumilta julkaistiin ennakkoon rumpali Sami Latvan säveltämä ja sanoittama kappale ”Harvester of Boredom”.
EP:n kansikuvan on toteuttanut Thomas Boutet.
Luettelo Suomen avokanavista
Suomen avokanavat sisävesien ja rannikon avokanavat aakkosjärjestyksessä. Avokanava on kanava, jossa ei ole sulkuja.
Rajanveto siitä, milloin ihmisen muokkaama väylä on kanava ja milloin ei, on horjuva. Valtaosaa sisävesireittien kapeikoista on historian saatossa perattu ja ruopattu kulkukelpoisiksi. Luettelossa on sellaiset kanaviksi eri lähteissä luokitellut väylät, joilla on jonkinlainen veneilymerkitys. Siten esimerkiksi puhtaita uittokanavia, vain kanootilla kuljettavia väyliä ja umpeenkasvaneita väyliä luettelossa ei ole.
Jost Capito
Jost Capito (s. 29. syyskuuta 1958 Neunkirchen) on saksalainen autourheiluvaikuttaja, joka toimii Williamsin Formula 1 -tallin toimitusjohtajana ja tallipäällikkönä.
Capito toimi vuosina 1998–2001 Sauberin Formula 1 -tallin operatiivisena johtajana. Hän on työskennellyt johtotehtävissä myös automerkki Fordin Euroopan jaostossa. Vuosina 2013–2016 Capito toimi rallin MM-sarjan Volkswagen Motorsportin tallipäällikkönä. Hän on johtanut tallin joka kerta sekä kuljettajien (Sebastien Ogier) että valmistajien mestariksi.
WWE Vintage
WWE Vintage Collection on World Wrestling Entertainmentin tuottama showpainiohjelma. Ohjelma esittää matseja ja muuta materiaalia menneiltä vuosilta WWE'n videoarkistosta. Kukin jakso sisältää yleensä 4 tai 5 matsia tietyn teeman ympärillä (tietyn painijan, tapahtuman, divisioonan jne. ympärillä). Tietty teema voi kestää 3 tai 4 jakson ajan. Vintage Collectionia juontaa "Mean" Gene Okerlund ja Renee Paquette, Suomessa selostajina toimii suomalainen vapaapainija Starbuck ja entinen tuomari Robert Holmström. Eurosport aloitti ohjelman esityksen helmikuussa 2009.
Kesäkuussa 2013 Eurosport päätti lopettaa suomenkielisen selostuksen tarjoamisen WWE'n ohjelmille ja hetken ohjelmia esitettiin alkuperäisellä selostuksella. Suomenkielinen selostus palasi syyskuussa. Lokakuussa WWE Vintage Collection pudotti nimestään loppuosan, muuttaen nimensä pelkäksi WWE Vintageksi. Ohjelman ulkonäkö ja grafiikka muuttuivat myös uudistuksen mukana.
WWE Vintage on tällä hetkellä ainoa Suomessa esitettävä showpainiohjelma This Week in WWE'n lisäksi.
Dolores Gray
Hän kuoli Manhattanilla, New Yorkissa sydäninfarktiin, 78-vuotiaana, vuonna 2002.
Espanjan itsehallintoalueet
Vuoden 1978 perustuslaki jakaa Espanjan seitsemääntoista itsehallintoalueeseen. Aluejako perustuu toisaalta historiallisiin kuningaskuntiin ja toisaalta muihin hallinnollisiin yksiköihin, kuten maakuntiin (esimerkiksi La Rioja). Kaikilla itsehallintoalueilla on oma lippu ja vaaleilla valittavia itsehallintoelimiä kuten parlamentti, joka puolestaan valitsee itsehallintoalueen johtajan. Espanjalaisessa itsehallintomallissa autonomian taso vaihtelee alueittain. Baskimaa ja Navarra keräävät omat veronsa (comunidad foral), kun muiden itsehallintoalueiden verotuksesta vastaa keskushallinto.
Perustuslain mukaan espanja on virallinen kieli koko maassa. Sen ohella viidellä itsehallintoalueella on oma kielensä, jolla on virallinen asema espanjan rinnalla. Kaksikielisiä itsehallintoalueita ovat Baleaarit, Katalonia ja Valencia (katalaani) sekä Baskimaa (baski) ja Galicia (galego). Lisäksi baski on virallinen kieli osassa Navarran itsehallintoaluetta.